
Model recomandat pentru
ACORD DE PARTENERIAT
Art. 1. Părţile
1. denumirea completă a organizaţiei, cu sediul în adresa sediului, codul fiscal1 …, având
calitatea de Lider parteneriat/Partener 1
2. denumirea completă a organizaţiei, cu sediul în adresa sediului, codul fiscal …, având
calitatea de membru 2/Partener 2
3. denumirea completă a organizaţiei, cu sediul în adresa sediului, codul fiscal …, având
calitatea de membru n/Partener n, n= numărul total de membri ai parteneriatului
au convenit următoarele:
Art. 2. Obiectul
(1) Obiectul acestui parteneriat este de a stabili drepturile şi obligaţiile părţilor, contribuţia
financiară proprie a fiecărei părţi la bugetul proiectului, precum şi responsabilităţile ce le
revin în implementarea activităţilor aferente proiectului: titlul proiectului, care este depus
în cadrul PNRR, Componenta 1 Managementul Apei, Investiția 3: Sprijinirea conectării
populației cu venituri mici la rețelele de alimentare cu apă și canalizare existente, apel
de proiecte ................................. (codificarea apelului)
(2) Cererea de finanţare, inclusiv anexele sale, sunt parte integrantă a acestui acord.
Art. 3. Principiile de bună practică ale parteneriatului
(1) Toţi partenerii trebuie să contribuie la realizarea proiectului şi să îşi asume rolul lor în
cadrul proiectului, aşa cum acesta este definit în cadrul prezentului Acord de Parteneriat.
(2) Părţile trebuie să se consulte în mod regulat şi să se informeze asupra tuturor aspectelor
privind evoluţia proiectului.
(3) Toţi partenerii trebuie să implementeze activităţile cu respectarea standardelor
profesionale şi de etică cele mai înalte.
(4) Partenerii sunt obligaţi să respecte regulile privitoare la conflictul de interese şi regimul
incompatibilităţilor, iar, în cazul apariţiei unui asemenea conflict, să dispună luarea
măsurilor ce conduc la evitarea, respectiv stingerea lui.
1 Codul fiscal sau codul TVA, după caz

Art. 4. Roluri şi responsabilităţi în implementarea proiectului
Rolurile şi responsabilităţile sunt descrise în tabelul de mai jos şi corespund prevederilor
din Ghidul Solicitantului – care este documentul principal în stabilirea principalelor
activități asumate de fiecare partener:
Organizaţia Roluri şi responsabilităţi
Lider de proiect (Partener
1)
Se vor descrie rolurile și responsabilitățile pe care fiecare
partener trebuie să le îndeplinească în implementarea
proiectului
Partener 2
Partener n
Art. 5. Perioada de valabilitate a acordului
Perioada de valabilitate a Acordului începe la data semnării prezentului Acord și încetează la
data la care Contractul de Finanțare aferent proiectului își încetează valabilitatea. Prelungirea
perioadei de valabilitate a contractului de finanțare conduce automat la extinderea Perioadei
de valabilitate a prezentului acord.
Art. 6. Drepturile şi obligaţiile liderului de proiect (Partenerului 1)
Drepturile liderului de parteneriat
(1) Liderul de proiect are dreptul să solicite celorlalţi parteneri furnizarea oricăror informaţii
şi documente legate de proiect, în scopul elaborării rapoartelor de progres, a cererilor de
rambursare.
Obligaţiile liderului de parteneriat
(1) Liderul de parteneriat (Partener 1) va semna Cererea de finanţare şi Contractul de
finanţare.
(2) Liderul de parteneriat (Partener 1) va consulta partenerii cu regularitate, îi va informa
despre progresul în implementarea proiectului şi le va furniza copii ale rapoartelor de
progres şi financiare.
(3) Propunerile pentru modificări importante ale proiectului (e.g. activităţi, parteneri etc.),
trebuie să fie convenite cu partenerii înaintea solicitării aprobării de către AFM.
(4) Liderul parteneriatului este responsabil cu transmiterea cererilor de rambursare către
AFM conform prevederilor contractului de finanţare, conform procedurii.
(5) În cazul în care unul din partenerii 2, 3, n, nu duce la îndeplinire una sau mai multe din
obligaţiile care le revin (e.g. implementarea unor activităţi), liderul de parteneriat va
prelua în totalitate responsabilitatea de a îndeplini aceste obligaţii sau va înlocui
partenerul respectiv.

(6) Liderului de parteneriat este responsabil pentru neregulile identificate în cadrul
proiectului aferente cheltuielilor proprii conform notificărilor și titlurilor de creanță emise
pe numele său.
Art. 7 Drepturile şi obligaţiile Partenerilor 2, 3, n
Drepturile Partenerilor 2, 3, n
(1) Partenerii au dreptul să fie consultaţi cu regularitate de către liderul de proiect, să fie
informaţi despre progresul în implementarea proiectului şi să li se furnizeze, de către
liderul de proiect copii ale rapoartelor de progres şi financiare.
(2) Partenerii au dreptul să fie consultaţi, de către liderul de proiect, în privinţa propunerilor
pentru modificări importante ale proiectului (e.g. activităţi, parteneri etc.), înaintea
solicitării aprobării de către AFM.
Obligaţiile Partenerilor 2, 3, n
(1) Partenerii sunt obligaţi să colecteze informațiile privind utilizatorii eligibili în conformitate
cu prevederile Ghid specific, să pună la dispoziţia liderului de proiect listele utilizatorilor
eligibili (beneficiarilor finali ai proiectului) precum și acordurile utilizatorilor cu privire la
participarea în cadrul Programului, respectiv cu privire la îndeplinirea tuturor
formalităților și realizarea lucrărilor necesare pentru racordarea/branșarea gospodăriei în
care locuiește la sistemul centralizat de canalizare/alimentare cu apă.
(2) Partenerii sunt obligaţi să furnizeze orice informaţii legate de proiect și despre utilizatorii
eligibili, solicitate de către AFM, MMAP, Autoritatea de Certificare, Autoritatea de Audit
sau orice alt organism abilitat să verifice sau să realizeze auditul asupra modului de
implementare a proiectelor finanțate din PNRR.
(3) Partenerii trebuie să respecte prevederile legislaţiei comunitare şi naţionale în domeniul,
dezvoltării durabile, egalităţii de şanse, egalităţii de gen și nediscriminării.
(4) Partenerii sunt obligaţi să asigure accesul la documente şi informaţii şi accesul la faţa
locului al reprezentanţilor CE, ECA, AA, EPPO, OLAF, DLAF şi DNA, ca urmare a unei adrese
de notificare a auditului/controlului.
(5) Partenerii sunt obligaţi să furnizeze liderului de proiect orice informaţii sau documente
privind implementarea proiectului, în scopul elaborării rapoartelor de progres.
(6) Partenerii au obligaţia arhivării şi păstrării în bune condiţii a tuturor documentelor
aferente acestora, în conformitate cu prevederile art. 132 din Regulamentul financiar,
respectiv timp de 5 ani de la data plăţii soldului sau, în absenţa unei astfel de plăţi, de la
data efectuării ultimei raportări. Această perioadă este de 3 ani în cazul în care valoarea
finanţării este mai mică sau egală cu 60.000 euro sau stabilită potrivit prevederilor
normelor privind ajutorul de stat, după caz, oricare este mai lungă.

(7) Partenerii au obligaţia păstrării evidenţei informaţiilor despre fondurile obținute pentru o
perioadă de minimum 10 ani de la data la care au fost acordate ultimele fonduri.
Art. 8 Proprietatea
(1) Părţile au obligaţia să menţină proprietatea proiectului şi natura activităţii pentru care s-a
acordat finanţare, pe o perioadă de cel puţin 5 ani după finalizare / dare în exploatare şi
să asigure exploatarea şi întreţinerea în această perioadă.
(2) Înainte de sfârşitul proiectului, părţile/partenerii vor conveni asupra modului de acordare
a dreptului de utilizare a echipamentelor, bunurilor etc. achiziţionate prin proiect, precum
și a titlurilor și drepturilor de proprietate intelectuală și industrială privind rezultatele
proiectului. Copii ale titlurilor de transfer vor fi ataşate raportului final.
(3) Părţile au obligaţia de a asigura funcţionarea tuturor bunurilor, echipamentelor
achiziţionate din finanţarea nerambursabilă, la locul de desfăşurare a proiectului şi
exclusiv în scopul pentru care au fost achiziţionate.
(1) Părţile au obligaţia să nu înstrăineze, închirieze, gajeze bunurile achiziţionate ca urmare a
obţinerii finanţării prin PNRR, pe o perioadă de 5 ani de la finalizarea proiectului, conform
paragrafului (1).
Art. 9 Confidențialitate
(1) Părţile semnatare ale prezentului acord convin să păstreze în strictă confidenţialitate
informaţiile primite în cadrul şi pe parcursul implementării proiectului şi sunt de acord să
prevină orice utilizare sau divulgare neautorizată a unor astfel de informaţii. Părțile
înțeleg să utilizeze informaţiile confidenţiale doar în scopul de a-şi îndeplini obligaţiile din
prezentul Acord de Parteneriat.
Art. 10 Legea aplicabilă
(1) Prezentului Acord i se va aplica şi va fi interpretat în conformitate cu legea română.
(2) Pe durata prezentului Acord, părţile vor avea dreptul sa convină în scris asupra modificării
anumitor clauze, prin act adiţional, oricând interesele lor cer acest lucru sau când aceste
circumstanţe au loc şi nu au putut fi prevăzute în momentul în care s-a încheiat prezentul
Acord de Parteneriat.
Art. 11 Dispoziţii finale
(1) Toate posibilele dispute rezultate din prezentul acord sau în legătură cu el, pe care părţile
nu le pot soluţiona pe cale amiabilă, vor fi soluţionate de instanţele competente.
Anexe
Se vor enumera și atașa Anexele la acordul de parteneriat, cu prioritate Declarațiile și angajamentele asumate de parteneri care stau la baza Declarațiilor și angajamentelor asumate de Lider odată cu cererea de finanțare depusă la AFM.

1. Ordinele/Deciziile/Hotărârile de aprobare a depunerii, respectiv implementării
proiectului ale fiecărui partener,
2. Lista utilizatorilor eligibili (beneficiarilor finali ai proiectului) întocmită de fiecare
partener pentru gospodăriile pe raza UAT-ului partener,
3. Acordurile utilizatorilor (beneficiarilor finali ai proiectului),
4. Declaraţiile de consimțământ privind prelucrarea datelor cu caracter personal ale
fiecărui partener,
5. Alte anexe ......................
Întocmit în număr de exemplare exemplare, în limba română, câte unul pentru fiecare parte si
un original pentru cererea de finanţare.
SAU
Întocmit într-un singur exemplar, sub semnătura electronică extinsă a reprezentanților legali ai
partenerilor, certificată în conformitate cu prevederile legale în vigoare.
Semnături
Lider de
parteneriat
(Partener 1)
Numele, prenumele şi funcţia reprezentantului legal
al organizaţiei
Semnătura Data şi locul
semnării
Partener 2 Numele, prenumele şi funcţia reprezentantului legal
al organizaţiei
Semnătura Data şi locul
semnării
Partener 3 Numele, prenumele şi funcţia reprezentantului legal
al organizaţiei
Semnătura Data şi locul
semnării
